**ŠIAULIŲ LOPŠELIS-DARŽELIS „GINTARĖLIS“, 190528240**

PATVIRTINTA

Šiaulių lopšelio-darželio „Gintarėlis“

Direktoriaus 2018 m. gruodžio d.

įsakymu Nr.

**2019 - 2021 METŲ STRATEGINIS VEIKLOS PLANAS**

**I SKYRIUS**

**VEIKLOS KONTEKSTAS**

Šiaulių miesto savivaldybės taryba 2016 m. rugpjūčio 25 d. sprendimu Nr. T-325 patvirtino 2015-2024 metų Šiaulių miesto strateginį plėtros planą. Šio plano pagrindu parengtas Šiaulių miesto savivaldybės 2018-2020 metų strateginis veiklos planas, kurio tikslas – „Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę“. Įgyvendinant Šiaulių miesto savivaldybės 2018-2020 metų strateginio veiklos plano minėtą tikslą, parengtas Šiaulių lopšelio-darželio „Gintarėlis“ 2019 – 2021 metų strateginis veiklos planas.

Šiaulių lopšelis-darželis „Gintarėlis“ (toliau – lopšelis-darželis) yra Šiaulių miesto savivaldybės biudžetinė įstaiga, viešasis juridinis asmuo. Savo veiklą grindžia Lietuvos Respublikos Konstitucija, Lietuvos Respublikos švietimo, biudžetinių įstaigų ir kitais įstatymais, Civiliniu kodeksu, Darbo kodeksu, Vaiko teisių konvencija, Lietuvos pažangos strategija „Lietuva 2030“, Valstybine švietimo strategija 2013-2022 m., Lietuvos Respublikos Vyriausybės nutarimais, Švietimo ir mokslo ministerijos teisės aktais, Šiaulių miesto savivaldybės tarybos priimamais sprendimais, kitais švietimui aktualiais dokumentais bei lopšelio-darželio „Gintarėlis“ nuostatais.

Lopšelio-darželio buhalterinė apskaita tvarkoma vadovaujantis Viešojo sektoriaus apskaitos ir finansinės atskaitomybės standartais, Buhalterinės apskaitos įstatymu, Biudžetinių įstaigų buhalterinės apskaitos organizavimo taisyklėmis, Biudžetinių įstaigų įstatymu, Viešojo sektoriaus atskaitomybės įstatymu ir kitais teisės aktais bei lopšelio-darželio „Gintarėlis“ buhalterinės apskaitos politika.

Lopšelyje-darželyje veikia 10 grupių, iš jų: 3 grupės – ankstyvojo amžiaus, 4 grupės – ikimokyklinio ugdymo, 2 grupės – priešmokyklinio ugdymo ir 1 skirtingo amžiaus grupė. Šiuo metu lopšelį-darželį lanko 181 vaikas. Ikimokyklinio ugdymo grupių skaičius nustatomas Šiaulių miesto švietimo skyriaus vedėjos įsakymu, priešmokyklinio ugdymo grupių skaičius nustatomas Šiaulių miesto savivaldybės tarybos sprendimu.

Lopšelyje-darželyje patvirtinti 45 darbuotojų etatai: 24 pedagoginio personalo ir 21 aptarnaujančio personalo. Dirba 24 pedagogai ir 21 aptarnaujančio personalo darbuotojai. Visi pedagogai yra atestuoti: 3 turi mokytojo, 15 vyresniojo auklėtojo mokytojo, 6 metodininko kategorijas. Pedagogų ir kitų lopšelio-darželio darbuotojų profesinio tobulėjimo siekiama nuosekliai įgyvendinant kvalifikacijos tobulinimo planus.

Lopšelis-darželis savo veiklą planuoja rengdamas trejų metų strateginį veiklos planą ir metinį veiklos planą. Ugdomoji veikla ikimokyklinio ir priešmokyklinio ugdymo grupėse planuojama vadovaujantis nuo 2007 m. rugsėjo 1 d. parengta ikimokyklinio ugdymo programa „Vaikystės labirintais“ ir Priešmokyklinio ugdymo bendrąja programa. Siekiant kokybiško ikimokyklinio amžiaus vaikų ugdymosi, vaikų pasiekimai vertinami pagal Ikimokyklinio amžiaus vaikų pasiekimų aprašą, kuris padeda geriau pažinti ugdomus vaikus. Lopšelyje-darželyje susitarta dėl ugdymo(si) kokybės. Vadovaujantis Šiaulių miesto vaiko asmenybės ūgties koncepcija, siekiama ugdyti pasitikintį savimi, bendraujantį, mokantį įveikti nesėkmes, smalsų, kuriantį bendruomenės narį.

Išplėtotas IT naudojimas ugdymo proceso organizavimui. Kompiuterizuotos visos pedagogų ir specialistų darbo vietos, veikia bevielis internetas, multimedijos projektoriai. Įdiegtas ir naudojamas elektroninis dienynas „Mūsų darželis“.

Siekdamas efektyviau pritaikyti ugdymo turinį vaikų poreikiams ir gebėjimams lopšelis-darželis bendradarbiauja su Šiaulių Pedagogine psichologine tarnyba, Šiaulių miesto ikimokyklinio ugdymo įstaigomis: lopšeliu-darželiu „Voveraitė“, Logopediniu lopšeliu-darželiu, lopšeliu-darželiu „Dainelė“, lopšeliu-darželiu „Kūlverstukas“, Šiaulių visuomenės sveikatos centru, Šiaulių universitetu, Šiaulių miesto savivaldybės Viešosios bibliotekos vaikų literatūros skyriumi, Šiaulių kultūros centru, Šiaulių vyskupijos katechetikos centru, Švč. Mergelės Marijos Nekalto prasidėjimo bažnyčia, Šiaulių miesto savivaldybe, Šiaulių moksleivių namų vaikų klubu „Draugystė“, Šiaulių Gegužių progimnazija, Kauno lopšeliu-darželiu „Varpelis“.

Lopšelio-darželio veikla finansuojama iš Savivaldybės ir Valstybės biudžeto lėšų pagal asignavimų valdytojo patvirtintą sąmatą. Papildomos lėšos gaunamos iš rėmėjų ir 2% gyventojų pajamų mokesčio. Lopšelyje-darželyje atnaujintos ugdymo(si) priemonės, įsteigta nauja grupė, įrengta lauko žaidimų aikštelė, atliktas pilnas pastato apšiltinimas, pakeistas vandentiekio ir nuotekų vamzdynas, atnaujinta elektros skydinė, pakeisti šviestuvai, atnaujintos IKT priemonės, įdiegtas elektroninis dienynas, atnaujinta virtuvės įranga ir patalpų remonto darbai. Kitais metais planuojama atlikti pilną grupių renovaciją, įrengti biblioteką, įkurti lopšelio-darželio „Gintarėlis“ muziejų. Siekiant vaikų saugumo planuojama pašalinti nefunkcionalius metalinius ir medinius lauko įrengimus, modernizuoti lauko žaidimų aikšteles, įvairias edukacinės erdves, skirtas ugdytis lauke, atnaujinti takus ir šaligatvius, įdiegti vaizdo stebėjimo sistemas. 2018 m. įgyvendinti lopšelio-darželio modernizavimo ir renovavimo investiciniai projektai žymiai pagerino materialinę bazę.

Išlieka aktualus specialiojo pedagogo etato didinimas ir socialinio pedagogo etato įsteigimas lopšelyje-darželyje, kompleksinės pagalbos šeimai teikimas bei tarpinstitucinis bendravimas ir bendradarbiavimas.

Siekdamas tęsti ugdymo(si) aplinkos modernizavimą ir atsižvelgdamas į priežiūrą vykdančių institucijų rekomendacijas, lopšelis-darželis 2019-iems metams yra parengęs ir pateikęs šiuos investicinius projektus: lopšelio-darželio grupių remonto darbai, laiptinių remonto darbai, edukacinių erdvių atnaujinimas, lauko grindinio atnaujinimas, šildymo sistemos prietaisų keitimas, telekomunikacinių inžinerinių tinklų atnaujinimas, virtuvės vėdinimo sistemos įdiegimas, vaizdo stebėjimo sistemos įdiegimas, saulės kolektorių įdiegimas, saulės elektrinės įdiegimas.

Didelis dėmesys skiriamas veiklos įsivertinimui ir racionaliam tiek intelektualinių, tiek materialinių resursų naudojimui. Lopšelyje-darželyje sukurta pedagoginės ir ūkinės veiklos priežiūros sistema, veiklos kokybės įsivertinimą atlieka įsivertinimo darbo grupė. Atlikę 2018 metų tikslų, uždavinių ir priemonių įgyvendinimą, analizuodami dabartį bei žinodami ko norime, lopšelio-darželio „Gintarėlis“ strateginio plano stebėsenos darbo grupė atliko SSGG analizę, įvardijo lopšelio-darželio veiklos stipriąsias ir silpnąsias puses, kurios rodo lopšelio-darželio tobulinimo kryptį:

|  |  |  |  |
| --- | --- | --- | --- |
| **Stipriosios pusės** | **Silpnosios pusės** | **Galimybės** | **Grėsmės** |
| Atnaujintas ugdymo turinys | Per mažai skiriamas dėmesys vaiko pasiekimų tobulintinoms sritims | Pagerinti ikimokyklinio ir priešmokyklinio amžiaus vaikų pasiekimus | Neužtikrinta ikimokyklinio, priešmokyklinio ir pradinio ugdymo dermė |
| Integruojami projektai į ugdymo turinį | Trūksta pagalbos teikimo naujiems specialistams | Sukurti pagalbos teikimo naujiems pedagoginiams specialistams sistemą | Ikimokyklinio ugdymo pedagogų trūkumas |
| Vykdomas komandinis darbas | Nepakankama neformaliojo vaikų švietimo įvairovė | Plėsti neformaliojo vaikų švietimo programų įvairovę | Netenkinamas vaikų ir jų tėvų poreikis neformaliojo vaikų švietimo programų įgyvendinimui |
| Renovuotas lopšelio-darželio pastatas | Nepilnai renovuotos grupių patalpos, laiptinės, edukacinės erdvės, šildymo, vaizdo stebėjimo, neįdiegtos saulės elektrinės, saulės kolektorių sistemos | Parengti ir įgyvendinti grupių patalpų, laiptinių, edukacinių erdvių, šildymo, vaizdo stebėjimo, saulės elektrinės, saulės kolektorių investiciniai projektai | Papildomų lėšų remonto darbams atlikti panaudojimas, tėvų paramos lėšos |
| Įrengta lauko žaidimų aikštelė | Nesaugi lauko takų danga | Parengti ir įgyvendinti lauko takų investicinį projektą | Papildomų lėšų remonto darbams atlikti panaudojimas |
| Padidėjus vaikų skaičiui, atidaryta nauja grupė | Nėra šiuolaikinių technologijų edukacinės erdvės, muziejaus, savaitinės grupės, kvalifikuotų specialistų įvairovės stoka | Parengti ir įgyvendinti šiuolaikinių technologijų edukacinės erdvės, muziejaus, savaitinės grupės projektus, gerinti edukacinių paslaugų teikimą | Netenkinamas vaikų ir jų tėvų poreikis |
| Atnaujinta elektros skydinė, pakeisti visi šviestuvai | Nėra pilnai pakeista elektros laidų instaliacija, telekomunikaciniai inžineriniai tinklai pakeisti tik iš dalies | Parengti ir įgyvendinti elektros laidų instaliacijos, telekomunikacinius inžinerinius investicinius projektus | Papildomų lėšų remonto darbams atlikti panaudojimas |
| Atnaujinta virtuvės įranga | Kvalifikuotų virtuvės darbuotojų stoka | Kvalifikacijos kėlimo kursai | Kvalifikuotų darbuotojų stoka |

Lopšelio-darželio „Gintarėlis“ strateginis planas parengtas siekiant efektyviai organizuoti įstaigos veiklą, kryptingai siekti numatytų tikslų, uždavinių ir priemonių įgyvendinimo. Šis planas dera su 2015-2024 metų Šiaulių miesto strateginiu plėtros planu, su Šiaulių miesto savivaldybės 2018-2020 metų strateginio veiklos plano 2019 metų švietimo prieinamumo ir kokybės užtikrinimo programos (08) aprašymu. Lopšelio-darželio „Gintarėlis“ 2019 – 2021 metų strateginį veiklos planą rengė lopšelio-darželio „Gintarėlis“ direktoriaus 2018 m. lapkričio 2 d. įsakymu Nr. V- 58 (1.3) sudaryta darbo grupė. Lopšelio-darželio „Gintarėlis“ 2019 – 2021 metų strateginiam veiklos planui pritarė lopšelio-darželio taryba 2018 m. gruodžio 19 d. posėdyje.

**II SKYRIUS**

**TIKSLAS. TEIKTI SISTEMINGĄ IR VEIKSMINGĄ ŠVIETIMO PAGALBĄ KIEKVIENAM VAIKUI (kodas 01)**

| Rezultato vertinimo kriterijaus pavadinimas ir mato vienetas | 2018 metų faktas | 2019 metų | 2020 metų | 2021 metų |
| --- | --- | --- | --- | --- |
| 1. Grupių, kuriose vykdoma ikimokyklinio ugdymo, priešmokyklinio ugdymo bendroji programa, skaičius. | 10 | 10 | 10 | 10 |
| 2. Grupių, dalyvaujančių socialinių – emocinių įgūdžių ugdymo programoje, skaičius. | 1 | 2 | 1 | 1 |
| 3. Į ugdymo turinį integruojamų programų/projektų skaičius. | 3 | 4 | 4 | 4 |
| 4. Kvalifikuotų specialistų įvairovė, skaičius. (Socialinis pedagogas, psichologas ir kt.) | 5 | 6 | 6 | 7 |

**III SKYRIUS**

**01 TIKSLUI ĮGYVENDINTI SKIRTI UŽDAVINIAI IR PRIEMONĖS**

* 1. **Uždavinys. Vykdyti priešmokyklinį ir ikimokyklinį ugdymą.**

Įgyvendinti šį uždavinį siekiama vykdant ugdymo proceso organizavimą pagal ikimokyklinio ugdymo programą „Vaikystės labirintais“, Priešmokyklinio ugdymo bendrąją programą, garantuojant kiekvieno vaiko asmenybės ūgtį.

Emocinių ir socialinių kompetencijų ugdymas plėtojamas bendradarbiaujant specialistams ir tėvams, įgyvendinant socialinių įgūdžių programą „Zipio draugai“.

Skatinama neformaliojo švietimo paslaugų plėtra: lygiagrečiai įgyvendinant programas integruojami ir kiti projektai (pailgintos grupės, logopedo, specialiojo, socialinio pedagogo, neformaliojo ugdymo mokytojo projektai).

Lopšelyje-darželyje veikia Vaiko gerovės komisija, kuri siekia vaiko problemų išsiaiškinimo, savalaikės pagalbos suteikimo ir užtikrina prevencinių priemonių įgyvendinimą.

Lopšelyje-darželyje teikiama logopedo ir specialiojo pedagogo pagalba.

**Priemonės:**

* + 1. Ikimokyklinio ugdymo programos „Vaikystės labirintais“ įgyvendinimas.
    2. Priešmokyklinio ugdymo bendrosios programos įgyvendinimas.
    3. Specialiosios pedagoginės ir socialinės pagalbos teikimas.
    4. Neformaliojo švietimo programų ir pedagoginių projektų įgyvendinimas.

**01.02.Uždavinys.** **Sudaryti sąlygas ugdymo turinio įvairovei, siekiant pagerinti ugdytinių pasiekimus.**

Įgyvendinant ugdymo programas, siektina taikyti pažangius ugdymo metodus ir šiuolaikines technologijas. Į ikimokyklinio ir priešmokyklinio ugdymo turinį integruojama dvasinio ugdymo programa „Leiskit mažutėlius pas mane“, aplinkosaugos švietimo ir ugdymo projektai.

01.02.01. Vaikų dvasinio ugdymo „Leiskit mažutėlius pas mane“ programos įgyvendinimas.

01.02.02. Kasmet vykdomas projektas „Fizinio aktyvumo žemėlapis“.

01.02.03. Aplinkosaugos švietimo ir ugdymo projektų kūrimas ir įgyvendinimas. Lopšelis-darželis kasmet vykdo aplinkosaugos švietimo ir ugdymo projektus.

01.02.04. Tarptautinės programos „Zipio draugai“ vykdymas priešmokyklinio ugdymo grupėse.

**01.03.** **Uždavinys.** **Darbuotojų kompetencijų tobulinimas.**

Valstybinėje švietimo 2013-2022 metų strategijoje iškelti tikslai Lietuvos švietimui sietini su nauja koncepcija dėl mokytojų mokymo. Sėkmingam ugdymo proceso organizavimui itin svarbios asmeninės pedagogo savybės, motyvacija, noras tobulėti, bei gebėjimas žinomus ugdymo(si) metodus pritaikyti inovatyviai. Siekiant kelti visų darbuotojų kvalifikaciją, sistemingai organizuojami kvalifikacijos kėlimo renginiai.

**Priemonės:**

01.03.01.Pedagogų kvalifikacijos kėlimo programos įgyvendinimas.

01.03.02.Kitų lopšelio-darželio darbuotojų kvalifikacijos tobulinimas.

**IV SKYRIUS**

**TIKSLAS. MATERIALINĖS IR TECHNINĖS APLINKOS GERINIMAS (kodas 02)**

Siekiant sukurti modernią ir savitą ugdymo ir ugdymosi aplinką, atitinkančią kintančias materialines, socialines ir technologines sąlygas visuomenėje bei pozityvaus lopšelio-darželio formavimo, rūpinamasi tobulintina ugdymosi aplinka ir infrastruktūra.

| **Rezultato vertinimo kriterijaus pavadinimas ir mato vienetas** | **2018-ųjų metų** | **2019-ųjų**  **metų** | **2020-ųjų**  **metų** | **2021-ųjų**  **metų** |
| --- | --- | --- | --- | --- |
| 1. Įgyvendintų investicinių projektų skaičius. | 5 | 10 | 2 | 1 |
| 1. Atnaujintų vidaus patalpų skaičius. | 2 | 1 | 5 | 4 |
| 1. Įrengtų lauko edukacinių erdvių skaičius. | - | 1 | 1 | 1 |
| 1. Savaitinės grupės įkūrimas. | - | - | - | 1 |

**V SKYRIUS**

**02 TIKSLUI ĮGYVENDINTI SKIRTI UŽDAVINIAI IR PRIEMONĖ**

**02.01. Uždavinys. Edukacinių ugdymo(si) aplinkų gerinimas.**

Ugdymo proceso kaita skatina nuolat siekti sudaryti sąlygas lankstesnių ikimokyklinio ugdymo organizavimo modelių taikymui, siekiant šeimoms padėti derinti darbo ir šeimos pareigas. Taip pat, siekiant atvirumo pokyčiams ir inovacijoms, nuolat atnaujinamos ugdymo(si) priemonės ir aplinka. Atsižvelgiant į ugdymo turinio kaitą, sistemingai atnaujinti ugdymo(si) priemones veiklai organizuoti. Tam naudojamos Mokinio krepšelio ir paramos lėšos.

**Priemonės:**

02.01.01. Ugdymo(si) priemonių įsigijimas ir aplinkos ikimokykliniam ir priešmokykliniam ugdymui organizuoti atnaujinimas.

02.01.02. Edukacinių priemonių įsigijimas netradicinėms veikloms organizuoti.

02.01.03. Bibliotekos įrengimas.

02.01.04. Šiuolaikinių technologijų edukacinės erdvės įkūrimas.

02.01.05. Lopšelio-darželio „Gintarėlio“ muziejaus įkūrimas.

02.01.06. Savaitinės grupės įkūrimas

**02.02. Uždavinys. Užtikrinti įstaigos funkcionavimą.**

Būtinas finansavimas, siekiant užtikrinti kokybiškas higienines sąlygas. Priežiūrą vykdančios institucijos nurodo, kurias sritis reikia atnaujinti: grupių patalpas, lauko priemonių bei įrenginių atitikimas higienos normoms, pėsčiųjų takų keitimas. Taip pat planuojamas šildymo sistemos prietaisų keitimas, vaizdo stebėjimo sistemos įdiegimas, telekomunikacinių inžinerinių tinklų atnaujinimas, virtuvės vėdinimo sistemos įdiegimas, saulės elektrinės bei saulės kolektorių įdiegimas, savaitinės grupės įkūrimas.

**Priemonės:**

02.02.01. Grupių patalpų atnaujinimas.

02.02.02. Šildymo sistemos prietaisų keitimas.

02.02.03. Telekomunikacinių inžinerinių tinklų atnaujinimas.

02.02.04. Vaizdo stebėjimo sistemos įdiegimas.

02.02.05. Saulės kolektorių įdiegimas.

02.02.06. Saulės elektrinės įdiegimas.

02.02.07. Lauko įrenginių įsigijimas ir aplinkos gerinimas.

02.02.08. Teritorijoje esančių pėsčiųjų takų dangos keitimas.

**Veiklos plano priedai**

1. Bendras lėšų poreikis ir numatomi finansavimo šaltiniai.
2. 2019-2021 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.

SUDERINTA SUDERINTA

Šiaulių lopšelis-darželis „Gintarėlis“ Švietimo, kultūros ir sporto departamento

tarybos pirmininkas Švietimo skyriaus vedėja

Sofija Ulienė Edita Minkuvienė

Data Data